title: Europos Centrinio Banko sprendimas (ES) 2020/380 2020 m. vasario 18 d. kuriuo iš dalies keičiamas Sprendimas (ES) 2016/245, nustatantis pirkimų taisykles (ECB/2020/10)

text:
6.3.2020

                  LT

                  Europos Sąjungos oficialusis leidinys

                  L 69/41

         EUROPOS CENTRINIO BANKO SPRENDIMAS (ES) 2020/380
         2020 m. vasario 18 d.
         kuriuo iš dalies keičiamas Sprendimas (ES) 2016/245, nustatantis pirkimų taisykles (ECB/2020/10)
         EUROPOS CENTRINIO BANKO VYKDOMOJI VALDYBA,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
         atsižvelgdama į 2004 m. vasario 19 d. Sprendimą ECB/2004/2 dėl Europos Centrinio Banko darbo reglamento patvirtinimo (1), ypač į jo 19 straipsnį,
         kadangi:

                     (1)

                     atsižvelgiant į Europos Sąjungos teismų praktikos bei teisės aktų raidą ir siekiant aiškumo, tam tikros Europos Centrinio Banko sprendime (ES) 2016/245 (ECB/2016/2) (2) nustatytos taisyklės turi būti toliau tobulinamos arba peržiūrimos;

                     (2)

                     Europos Centrinis Bankas (ECB) užtikrina, kad būtų imtasi tinkamų priemonių, skirtų veiksmingai užkirsti kelią personalo narių interesų konfliktams, kylantiems vykdant pirkimų procedūras, juos nustatyti ir šalinti vadovaujantis ECB etikos kodeksu (3), kad būtų išvengta konkurencijos iškraipymo ir visiems dalyviams būtų užtikrintos vienodos sąlygos;

                     (3)

                     Europos Parlamento ir Tarybos direktyvoje 2014/24/ES (4) nustatytos viešųjų pirkimų procedūrų vertės ribos buvo pakeistos Komisijos deleguotuoju reglamentu (ES) 2017/2365 (5) ir Komisijos deleguotuoju reglamentu (ES) 2019/1828 (6). Nors Direktyva 2014/24/ES ECB netaikoma, jis ketina taikyti tas pačias vertės ribas savo viešųjų pirkimų procedūroms;

                     (4)

                     be to, koncesijų atveju ECB ketina taikyti tas pačias vertės ribas, kokios nurodytos Europos Parlamento ir Tarybos direktyvoje 2014/23/ES (7);

                     (5)

                     todėl reikėtų atitinkamai iš dalies pakeisti Sprendimą (ES) 2016/245 (ECB/2016/2),

               PRIĖMĖ ŠĮ SPRENDIMĄ:

            1 straipsnis
            Daliniai pakeitimai
            Sprendimas (ES) 2016/245 (ECB/2016/2) iš dalies keičiamas taip:

                        (1)

                        1 straipsnio 8 punktas pakeičiamas taip:

                                    „8)

                                    dinaminė pirkimo sistema – visiškai elektroninis procesas, skirtas pirkti įprastus sutarties dalykus, kurių charakteristikos, paprastai prieinamos rinkoje, atitinka ECB reikalavimus;“;

                        (2)

                        2 straipsnio 3 dalis iš dalies keičiama taip:

                                    a)

                                    h punktas pakeičiamas taip:

                                                „h)

                                                mokslinių tyrimų ir plėtros paslaugoms, išskyrus atvejus, kai su šiomis paslaugomis susijusi nauda išimtinai atitenka ECB ir už suteiktas paslaugas visiškai atlygina ECB;“;

                                    b)

                                    j punktas pakeičiamas taip:

                                                „j)

                                                sutartims dėl ECB teisinio atstovavimo vykstant procesui arba rengiantis procesui i) valstybių narių arba trečiųjų šalių teismuose arba valdžios institucijose arba tarptautiniuose teismuose, tribunoluose arba institucijose arba ii) arbitraže; taip pat sutartims dėl paslaugų, kurias išimtinai teikia notarai, patikėtiniai ir teismo pareigūnai;“;

                        (3)

                        4 straipsnio 3 dalis pakeičiama taip:

                           „3.   Taikomi tokie vertės ribų dydžiai:

                                       a)

                                       prekių tiekimo sutartims ir paslaugų pirkimo sutartims: viešojo prekių ir paslaugų pirkimo sutarčių, kurias skiria Direktyvos 2014/24/ES 4 straipsnio c punkte nurodytos perkančiosios organizacijos, vertės riba;

                                       b)

                                       darbų pirkimo sutartims: Direktyvos 2014/24/ES 4 straipsnio a punkte nurodyta vertės riba viešojo darbų pirkimo sutarčių atveju;

                                       c)

                                       koncesijos sutartims: Europos Parlamento ir Tarybos direktyvos 2014/23/ES (*1) 8 straipsnio 1 dalyje nurodyta vertės riba koncesijos sutarčių atveju.

                           (*1)  2014 m. vasario 26 d. Europos Parlamento ir Tarybos direktyva 2014/23/ES dėl koncesijos sutarčių suteikimo (OL L 94, 2014 3 28, p. 1).“;"

                        (4)

                        8 straipsnis iš dalies keičiamas taip:

                                    a)

                                    pavadinimas pakeičiamas taip:

                                       „Sutarčių daliniai pakeitimai jų galiojimo laikotarpiu“;

                                    b)

                                    1 dalies pirmas sakinys pakeičiamas taip:
                                    „ECB gali iš dalies pakeisti sutartį, jeigu toks dalinis pakeitimas, neatsižvelgiant į jo vertę, buvo numatytas pradiniuose pirkimo dokumentuose apibrėžtose aiškiose, tiksliose ir nedviprasmiškose peržiūros nuostatose, kurios gali apimti nuostatas dėl kainos persvarstymo, arba pasirinkimo galimybėse.“;

                                    c)

                                    2 dalies pirmas sakinys pakeičiamas taip:
                                    „ECB gali iš dalies pakeisti sutartį, jeigu toks dalinis pakeitimas, neatsižvelgiant į jo vertę, nėra esminis.“;

                                    d)

                                    3 dalis pakeičiama taip:

                                       „3.   Be to, ECB gali iš dalies pakeisti sutartį šiais atvejais:

                                                   a)

                                                   kai dalinio pakeitimo poreikis atsirado dėl aplinkybių, kurių ECB, rūpestingai veikdamas, negalėjo numatyti, su sąlyga, kad dėl tokio dalinio pakeitimo nepasikeičia bendras pradinės sutarties pobūdis, arba

                                                   b)

                                                   kai prireikia papildomų prekių, paslaugų ar darbų, kurių techniškai ar ekonomiškai neįmanoma atskirti nuo pradinės sutarties, nesukėlus didelių nepatogumų arba nedubliuojant nemažai išlaidų.

                                             Tačiau kiekvienu atskiru atveju kainos padidėjimas neturi viršyti 50 % pradinės sutarties vertės.“;

                                    e)

                                    6 dalis pakeičiama taip:

                                       „6.   Norint atlikti kitus, nei numatyta 1–5 dalyse, pradinės sutarties dalinius pakeitimus jos galiojimo laikotarpiu, reikia naujos pirkimų procedūros.“;

                        (5)

                        9 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Sutartis, kurių numatoma vertė yra lygi 4 straipsnio 3 dalyje nustatytoms vertės riboms arba jas viršija, ECB skiria taikydamas atvirą arba ribotą konkursą. Pagrįstais atvejais ECB gali taikyti derybų procedūrą, konkurencinį dialogą arba inovacijų partnerystę 12–14 straipsniuose nustatytomis sąlygomis.“;

                                    b)

                                    pridedamos šios 6 ir 7 dalys:

                                       „6.   ECB gali nuspręsti skirti sutartį atskiromis dalimis ir gali nustatyti tokių dalių dydį bei dalyką.

                                       7.   Terminams, datoms ir laikotarpiams apskaičiuoti taikomas Tarybos reglamentas (EEB, Euratomas) Nr. 1182/71 (*2).

                                       (*2)  1971 m. birželio 3 d. Tarybos reglamentas (EEB, Euratomas) Nr. 1182/71, nustatantis terminams, datoms ir laikotarpiams taikytinas taisykles (OL L 124, 1971 6 8, p. 1).“;"

                        (6)

                        11 straipsnio 1 dalis išbraukiama;

                        (7)

                        12 straipsnis iš dalies keičiamas taip:

                                    a)

                                    2 dalis pakeičiama taip:

                                       „2.   ECB taip pat gali naudoti derybų procedūrą, jei paskelbus atvirą ar ribotą konkursą arba konkurencinį dialogą buvo gauti tik sąlygų neatitinkantys arba nepriimtini pasiūlymai. ECB gali susilaikyti nuo naujo skelbimo apie pirkimą, jeigu į derybų procedūrą jis įtraukia visus dalyvius (ir tik juos), kurie dalyvavo pradinėje procedūroje, atitiko tinkamumo reikalavimus ir atrankos kriterijus ir pateikė savo pasiūlymus pagal formaliuosius reikalavimus pasiūlymams. Jei nebuvo gauta jokių pasiūlymų arba tinkamų pasiūlymų, ECB taip pat gali pradėti naują derybų procedūrą, nepaskelbęs naujo pranešimo ir nepateikęs naujų pirkimo dokumentų dalyviams, jeigu nėra iš esmės keičiamos sutarties pradinės sąlygos.“;

                                    b)

                                    5 dalis papildoma šiuo sakiniu:
                                    „ECB, remdamasis pradiniais pasiūlymais, gali skirti sutartis be derybų.“;

                        (8)

                        18 straipsnio 2 dalis pakeičiama taip:

                           „2.   Sudarydamas preliminariąją sutartį, ECB laikosi 10–14 straipsniuose nustatytų procedūrų. Skelbime apie pirkimą nurodoma preliminariųjų sutarčių, kurios bus skiriamos, apimtis ir numatomas skaičius.
                           Preliminariąja sutartimi grindžiamos konkrečios sutartys skiriamos, laikantis šiame straipsnyje nustatytų procedūrų.“;

                        (9)

                        26 straipsnio 4 dalis pakeičiama taip:

                           „4.   ECB užtikrina, kad kandidatų ir dalyvių pateikta informacija būtų tvarkoma ir saugoma laikantis konfidencialumo ir vientisumo principų, o joje pateiktų asmenų duomenų atžvilgiu – laikantis Europos Parlamento ir Tarybos reglamento (ES) 2018/1725 (*3).

                           (*3)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).“;"

                        (10)

                        28 straipsnis pakeičiamas taip:

                           „28 straipsnis
                           Pirkimo dokumentų ištaisymas ir terminas prieštaravimams pateikti, po kurio jie nebegali būti reiškiami

                              1.   Jei ECB pastebi netikslumą, praleidimą ar bet kokios kitos rūšies klaidą skelbimo apie pirkimą, kvietimo pateikti pasiūlymą arba pridedamų dokumentų tekste, jis ištaiso klaidą ir raštu informuoja visus kandidatus arba dalyvius.

                              2.   Jei kandidatai ar dalyviai mano, kad pranešime apie sutartį, kvietime pateikti pasiūlymą ar pridedamuose dokumentuose išdėstyti ECB reikalavimai yra neišsamūs, nenuoseklūs ar neteisėti arba kad ECB ar kitas kandidatas arba dalyvis pažeidė taikytinas pirkimų taisykles, savo prieštaravimus jie praneša ECB per 15 dienų nuo tos dienos, kai sužinojo apie tokį nukrypimą nuo normų. Jei nukrypimas nuo normų yra susijęs su kvietimu pateikti pasiūlymus arba kitais ECB išsiųstais dokumentais, terminas prasideda nuo dokumentų gavimo dienos. Kitais atvejais terminas prasideda nuo dienos, kai kandidatai arba dalyviai sužinojo apie nukrypimą nuo normų arba pagrįstai galima spręsti, kad galėjo apie jį sužinoti. ECB gali ištaisyti arba papildyti reikalavimus arba ištaisyti nukrypimą nuo normų, arba atmesti prašymą, nurodydamas atmetimo priežastis. Prieštaravimai, apie kuriuos ECB nebuvo pranešta nustatytais terminais, negali būti pareikšti vėlesniame etape, o kandidatams ar dalyviams neleidžiama jų pareikšti 39 straipsnyje numatytos apskundimo procedūros ir Europos Sąjungos Teisingumo Teisme vykstančio proceso metu.“;

                        (11)

                        30 straipsnio 3 dalies pirmas sakinys išbraukiamas;

                        (12)

                        34 straipsnis iš dalies keičiamas taip:

                                    a)

                                    2 dalis pakeičiama taip:

                                       „2.   Pranešimas apie sprendimą skirti sutartį išsiunčiamas ne vėliau kaip prieš 10 dienų iki ECB pasirašant sutartį, jei pranešimas siunčiamas faksu arba elektroninėmis priemonėmis, arba ne vėliau kaip prieš 15 dienų iki sutarties pasirašymo, jei naudojamos kitos ryšio priemonės (atidėjimo laikotarpis). ECB nepasirašo sutarties su laimėjusiu dalyviu nepasibaigus šiam atidėjimo laikotarpiui.“;

                                    b)

                                    3 dalis pakeičiama taip:

                                       „3.   ECB visiems atitinkamiems kandidatams arba atitinkamiems dalyviams, kurių paraiškos arba pasiūlymai buvo atmesti, praneša jų paraiškos arba pasiūlymo atmetimo priežastis ir 2 dalyje nurodyto atidėjimo laikotarpio trukmę. Bet kuriam priimtiną pasiūlymą pateikusiam, bet nelaimėjusiam dalyviui, pateikusiam prašymą raštu, ECB praneša laimėjusio dalyvio pavadinimą, taip pat laimėjusio pasiūlymo charakteristikas ir santykinius pranašumus.“;

                        (13)

                        35 straipsnio 8 dalis pakeičiama taip:

                           „8.   Procedūra vykdoma pagal 3 straipsnyje išdėstytus bendruosius principus. Atitinkamai taikomos 9 straipsnio 6 ir 7 dalys, 13 straipsnio 5 ir 6 dalys ir 18, 19, 20, 26, 27, 28, 30 ir 33 straipsniai.“;

                        (14)

                        36 straipsnio 2 dalis pakeičiama taip:

                           „2.   Dalyviai gali per 15 dienų nuo pranešimo gavimo prašyti ECB nurodyti priežastis, dėl kurių buvo atmestas jų pasiūlymas.
                           Nepaisant 1 dalies ir šios dalies pirmos pastraipos, 34 straipsnio 1–4 dalių nuostatos taikomos, kai ECB 35 straipsnio 4 dalyje nustatyta tvarka skiria 6 straipsnio 2 dalyje nurodytą paslaugų sutartį, kurios vertė be PVM viršija 750 000 EUR arba yra jai lygi, su sąlyga, kad yra aiškus tarptautinis susidomėjimas.“;

                        (15)

                        39 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   II skyriuje nustatytų viešųjų pirkimų procedūrų kandidatai ir dalyviai gali raštu ginčyti ECB sprendimą atmesti jų paraišką arba pasiūlymą per 10 dienų nuo pranešimo gavimo pagal 34 straipsnio 1 dalį arba 34 straipsnio 3 dalies pirmą sakinį. Skunde turi būti pateikta visa skundą grindžianti informacija ir motyvuoti prieštaravimai, išskyrus prieštaravimus, kurie, vadovaujantis 28 straipsnio 2 dalimi, nebegali būti reiškiami.“;

                                    b)

                                    3 dalis pakeičiama taip:

                                       „3.   Skundas sustabdo sutarties skyrimą.“;

                                    c)

                                    pridedama ši 4 dalis:

                                       „4.   Jeigu skundas atmetamas, taikomas papildomas atidėjimo laikotarpis, netrumpesnis nei 10 dienų iki ECB pasirašant sutartį, jei pranešimas siunčiamas faksu arba elektroninėmis priemonėmis, arba netrumpesnis nei 15 dienų iki sutarties pasirašymo, jei naudojamos kitos ryšio priemonės. PPT praneša skundą pateikusiam asmeniui apie sustabdymo laikotarpio trukmę.“

            2 straipsnis
            Įsigaliojimas

               1.   Šis sprendimas įsigalioja 2020 m. gegužės 1 d.

               2.   Pirkimų procedūros, kurios buvo pradėtos iki šio sprendimo įsigaliojimo, užbaigiamos pagal Sprendimo (ES) 2016/245 (ECB/2016/2) nuostatas, galiojusias tą dieną, kai buvo pradėta pirkimo procedūra. Taikant šią nuostatą laikoma, kad pirkimų procedūra buvo pradėta tą dieną, kai Oficialiajam leidiniui buvo išsiųstas skelbimas apie pirkimą, arba, kai tokio skelbimo nereikalaujama, tą dieną, kai ECB pakvietė vieną arba daugiau tiekėjų pateikti pasiūlymą arba siūlymą.

            Priimta Frankfurte prie Maino 2020 m. vasario 18 d.

                  ECB Pirmininkė

               Christine LAGARDE

            (1)  OL L 80, 2004 3 18, p. 33.

            (2)  2016 m. vasario 9 d. Europos Centrinio Banko sprendimas (ES) 2016/245, nustatantis pirkimų taisykles (ECB/2016/2) (OL L 45, 2016 2 20, p. 15).

            (3)  OL C 204, 2015 6 20, p. 3.

            (4)  2014 m. vasario 26 d. Europos Parlamento ir Tarybos direktyva 2014/24/ES dėl viešųjų pirkimų, kuria panaikinama Direktyva 2004/18/EB (OL L 94, 2014 3 28, p. 65).

            (5)  2017 m. gruodžio 18 d. Komisijos deleguotasis reglamentas (ES) 2017/2365, kuriuo iš dalies keičiamos Europos Parlamento ir Tarybos direktyvos 2014/24/ES nuostatos dėl vertės ribų, taikomų sudarant pirkimo sutartis (OL L 337, 2017 12 19, p. 19).

            (6)  2019 m. spalio 30 d. Komisijos deleguotasis reglamentas (ES) 2019/1828, kuriuo dėl viešojo prekių, paslaugų ir darbų pirkimo ir projektų konkursų vertės ribų iš dalies keičiama Europos Parlamento ir Tarybos direktyva 2014/24/ES (OL L 279, 2019 10 31, p. 25).

            (7)  2014 m. vasario 26 d. Europos Parlamento ir Tarybos direktyva 2014/23/ES dėl koncesijos sutarčių suteikimo (OL L 94, 2014 3 28, p. 1).


title: Tarybos Sprendimas (ES) 2020/372 2020 m. vasario 27 d. dėl pozicijos, kurios Europos Sąjungos vardu turi būti laikomasi Tarptautinės civilinės aviacijos organizacijos taryboje, dėl Tarptautinės civilinės aviacijos konvencijos 1, 3, 4, 6, 10, 11, 13, 14, 15, 16 ir 18 priedų pakeitimų priėmimo

text:
6.3.2020

                  LT

                  Europos Sąjungos oficialusis leidinys

                  L 71/8

         TARYBOS SPRENDIMAS (ES) 2020/372
         2020 m. vasario 27 d.
         dėl pozicijos, kurios Europos Sąjungos vardu turi būti laikomasi Tarptautinės civilinės aviacijos organizacijos taryboje, dėl Tarptautinės civilinės aviacijos konvencijos 1, 3, 4, 6, 10, 11, 13, 14, 15, 16 ir 18 priedų pakeitimų priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     1947 m. balandžio 4 d. įsigaliojo Tarptautinė civilinės aviacijos konvencija (toliau – Čikagos konvencija), kuria reguliuojamas tarptautinis oro transportas. Ja įsteigta Tarptautinė civilinės aviacijos organizacija (toliau – ICAO);

                     (2)

                     Sąjungos valstybės narės yra Čikagos konvencijos Susitariančiosios Valstybės ir ICAO narės, o Sąjunga turi stebėtojos statusą tam tikruose ICAO organuose;

                     (3)

                     pagal Čikagos konvencijos 54 straipsnį ICAO taryba turi priimti tarptautinius standartus ir rekomenduojamąją praktiką;

                     (4)

                     ICAO taryba savo 219-ame posėdyje, prasidėsiančiame 2020 m. kovo 2 d., turi priimti tam tikrus Čikagos konvencijos 1, 3, 4, 6, 10, 11, 13, 14, 15, 16 ir 18 priedų pakeitimus (toliau – Pakeitimai), susijusius su sauga, aplinka ir oro navigacija;

                     (5)

                     kai bus priimti, Pakeitimai pagal Čikagos konvenciją ir laikantis joje nustatytų apribojimų bus privalomi visoms ICAO valstybėms narėms, įskaitant visas Sąjungos valstybes nares, ir gali stipriai paveikti Sąjungos teisės turinį;

                     (6)

                     todėl tikslinga nustatyti poziciją, kurios Sąjungos vardu turi būti laikomasi ICAO taryboje dėl Pakeitimų;

                     (7)

                     šio sprendimo taikymo sritis turi būti apribota Pakeitimų turiniu tiek, kiek tas turinys patenka į sritį, kurios didelę dalį apima ES bendrosios taisyklės. Šiuo sprendimu neturi būti daromas poveikis Sąjungos ir valstybių narių kompetencijų pasidalijimui aviacijos srityje;

                     (8)

                     Sąjungos pozicija ICAO taryboje turėtų būti pritarti Pakeitimuose išreikštoms politikos kryptims, nes jos padeda gerinti aviacijos saugą ir aplinkosaugos standartus;

                     (9)

                     Sąjungos pozicija turėtų būti pareikšta kartu veikiančių Sąjungos valstybių narių, kurios yra ICAO tarybos narės,

               PRIĖMĖ ŠĮ SPRENDIMĄ:

            1 straipsnis
            Poziciją, kurios Sąjungos vardu turi būti laikomasi 219-ame Tarptautinės civilinės aviacijos organizacijos (toliau – ICAO) tarybos posėdyje, dėl Tarptautinės civilinės aviacijos konvencijos 1, 3, 4, 6, 10, 11, 13, 14, 15, 16 ir 18 priedų pakeitimų priėmimo (1) pareiškia kartu veikiančios Sąjungos valstybės narės, kurios yra ICAO tarybos narės.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. vasario 27 d.

                  Tarybos vardu

                  Pirmininkas

               D. HORVAT

            (1)  Žr. dokumentą ST 6180/20 (http://register.consilium.europa.eu).


title: Tarybos Sprendimas (BUSP) 2020/373 2020 m. kovo 5 d. kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje

text:
6.3.2020

                  LT

                  Europos Sąjungos oficialusis leidinys

                  L 71/10

         TARYBOS SPRENDIMAS (BUSP) 2020/373
         2020 m. kovo 5 d.
         kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 5 d. Taryba priėmė Sprendimą 2014/119/BUSP (1);

                     (2)

                     remiantis Sprendimo 2014/119/BUSP peržiūra, ribojamųjų priemonių, taikytinų tam tikriems asmenims, subjektams ir įstaigoms, taikymas turėtų būti pratęstas iki 2021 m. kovo 6 d., įrašai apie du asmenis turėtų būti išbraukti, o priede pateikta informacija apie teisę į gynybą ir teisę į veiksmingą teisminę apsaugą turėtų būti atnaujinta;

                     (3)

                     todėl Sprendimas 2014/119/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimas 2014/119/BUSP iš dalies keičiamas taip:

                        1)

                        5 straipsnio antra pastraipa pakeičiama taip:
                        „Šis sprendimas taikomas iki 2021 m. kovo 6 d.“;

                        2)

                        priedas iš dalies keičiamas taip, kaip nurodyta šio sprendimo priede.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2020 m. kovo 5 d.

                  Tarybos vardu

                  Pirmininkas

               T. ĆORIĆ

            (1)  2014 m. kovo 5 d. Tarybos sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (OL L 66, 2014 3 6, p. 26).

            PRIEDAS
            Sprendimo 2014/119/BUSP priedas iš dalies keičiamas taip:

                        1)

                        skirsnyje „A. 1 straipsnyje nurodytų asmenų, subjektų ir įstaigų sąrašas“ išbraukiami įrašai, susiję su šiais asmenimis:

                                    11.

                                    Mykola Yanovych Azarov;

                                    18.

                                    Edward Stavytskyi;

                        2)

                        skirsnis „B. Teisė į gynybą ir teisė į veiksmingą teisminę apsaugą“ pakeičiamas taip:

                                    „B.

                                    Teisė į gynybą ir teisė į veiksmingą teisminę apsaugą
                                    Teisė į gynybą ir teisė į veiksmingą teisminę apsaugą pagal Ukrainos baudžiamojo proceso kodeksą
                                    Ukrainos baudžiamojo proceso kodekso (toliau – Baudžiamojo proceso kodeksas) 42 straipsnyje numatyta, kad kiekvienas vykstant baudžiamajam procesui įtariamas arba kaltinamas asmuo naudojasi teise į gynybą ir teise į veiksmingą teisminę apsaugą. Tai apima: teisę būti informuotam apie tai, kokia nusikalstama veika asmuo įtariamas ar kaltinamas; teisę būti aiškiai ir nedelsiant informuotam apie Baudžiamojo proceso kodekse numatytas teises; teisę paprašius iškart susisiekti su advokatu; teisę teikti prašymus dėl procesinių veiksmų; ir teisę apskųsti tyrėjo, prokuroro ir ikiteisminio tyrimo teisėjo sprendimus, veiksmus ir neveikimą. Baudžiamojo proceso kodekso 306 straipsnyje numatyta, kad skundus dėl tyrėjo ar prokuroro sprendimų, veiksmų ar neveikimo turi nagrinėti vietos teismo ikiteisminio tyrimo teisėjas dalyvaujant skundą pateikusiam asmeniui arba jo advokatui ar teisiniam atstovui. Baudžiamojo proceso kodekso 308 straipsnyje numatyta, kad skundai dėl to, kad ikiteisminio tyrimo metu tyrėjas ar prokuroras nesilaikė pagrįsto termino, gali būti pateikti aukštesniam prokurorui ir turi būti išnagrinėti per tris dienas nuo jų pateikimo. Be to, Baudžiamojo proceso kodekso 309 straipsnyje nurodyta, kokie ikiteisminio tyrimo teisėjo sprendimai gali būti skundžiami apeliacine tvarka, ir kad kitų sprendimų teisminė peržiūra gali būti atliekama teisme vykstant parengiamosioms procedūroms. Be to, kai kurie procesiniai tyrimo veiksmai gali būti atliekami tik gavus ikiteisminio tyrimo teisėjo arba teismo nutartį (pvz., turto areštas pagal Baudžiamojo proceso kodekso 167–175 straipsnius ir sulaikymo priemonės pagal 176–178 straipsnius).
                                    Teisės į gynybą ir teisės į veiksmingą teisminę apsaugą taikymas kiekvienam iš į sąrašą įtrauktų asmenų

                                                1.

                                                Viktor Fedorovych Yanukovych
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Yanukovych teisė į gynybą ir teisė į veiksmingą teisminę apsaugą. Tai įrodo visų pirma 2014 m. rugsėjo 26 d. ir 2014 m. spalio 8 d. laiškai dėl rašytinio pranešimo apie įtarimus nusiuntimo, informacija apie tai, kad 2015 m. liepos 27 d. buvo suteiktas leidimas dėl specialaus ikiteisminio tyrimo in absentia, keletas teismo sprendimų dėl turto arešto ir aplinkybė, kad 2017 m. rugsėjo 27 d. sprendimą sustabdyti baudžiamąjį procesą buvo galima apskųsti apeliacine tvarka. Taryba taip pat turi įrodymų, kad 2019 m. rugsėjo 30 d. buvo patenkintas neseniai pateiktas gynybos prašymas.

                                                2.

                                                Vitalii Yuriyovych Zakharchenko
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Zakharchenko teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 21 d. ir 2018 m. lapkričio 23 d. ikiteisminio tyrimo teisėjo sprendimai, kuriais leidžiama sulaikyti V. Zakharchenko, kad jis galėtų būti atgabentas į teismą dalyvauti posėdyje, kuriame nagrinėjamas prašymas skirti jam suėmimą. Be to, 2019 m. vasario 19 d. sprendimą sustabdyti ikiteisminį tyrimą buvo galima apskųsti apeliacine tvarka.

                                                3.

                                                Viktor Pavlovych Pshonka
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Pshonka teisė į gynybą ir teisė į veiksmingą teisminę apsaugą. Tai įrodo visų pirma aplinkybė, kad 2014 m. gruodžio 22 d. buvo įteiktas rašytinis pranešimas apie įtarimus, aplinkybė, kad 2017 m. birželio 16 d. sprendimą sustabdyti baudžiamąjį procesą buvo galima apskųsti apeliacine tvarka, ir 2018 m. kovo 12 d., 2018 m. rugpjūčio 13 d. ir 2019 m. rugsėjo 5 d. ikiteisminio tyrimo teisėjo sprendimai, kuriais leidžiama sulaikyti V. Pshonka, kad jis galėtų būti atgabentas į teismą dalyvauti posėdyje, kuriame nagrinėjamas prašymas skirti jam suėmimą.

                                                6.

                                                Viktor Ivanovych Ratushniak
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Ratushniak teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 21 d. ir 2018 m. lapkričio 23 d. ikiteisminio tyrimo teisėjo sprendimai, kuriais leidžiama sulaikyti V. Ratushniak, kad jis galėtų būti atgabentas į teismą dalyvauti posėdyje, kuriame nagrinėjamas prašymas skirti jam suėmimą. Be to, 2019 m. vasario 19 d. sprendimą sustabdyti ikiteisminį tyrimą buvo galima apskųsti apeliacine tvarka.

                                                7.

                                                Oleksandr Viktorovych Yanukovych
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Yanukovych teisė į gynybą ir teisė į veiksmingą teisminę apsaugą. Tai įrodo visų pirma keletas teismo sprendimų, susijusių su turto areštu, ir 2018 m. birželio 27 d. ikiteisminio tyrimo teisėjo sprendimas, kuriuo panaikinta prokuratūros rezoliucija, kuria atsisakyta patenkinti gynybos prašymą užbaigti tyrimą.

                                                9.

                                                Artem Viktorovych Pshonka
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Pshonka teisė į gynybą ir teisė į veiksmingą teisminę apsaugą. Tai įrodo visų pirma aplinkybė, kad 2014 m. gruodžio 29 d. buvo įteiktas rašytinis pranešimas apie įtarimus, aplinkybė, kad 2017 m. birželio 16 d. sprendimą sustabdyti baudžiamąjį procesą buvo galima apskųsti apeliacine tvarka, ir 2018 m. kovo 12 d., 2018 m. rugpjūčio 13 d. ir 2019 m. rugsėjo 5 d. ikiteisminio tyrimo teisėjo sprendimai, kuriais leidžiama sulaikyti V. Pshonka, kad jis galėtų būti atgabentas į teismą dalyvauti posėdyje, kuriame nagrinėjamas prašymas skirti jam suėmimą.

                                                12.

                                                Serhiy Vitalyovych Kurchenko
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta S. Kurchenko teisė į gynybą ir teisė į veiksmingą teisminę apsaugą. Tai įrodo visų pirma 2018 m. kovo 7 d. ikiteisminio tyrimo teisėjo sprendimas, kuriuo suteikiamas leidimas vykdyti specialų tyrimą in absentia. Be to, 2019 m. kovo 28 d. gynybai buvo pranešta apie ikiteisminio tyrimo užbaigimą ir suteikta galimybė susipažinti su medžiaga.

                                                13.

                                                Dmytro Volodymyrovych Tabachnyk
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta D. Tabachnyk teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 21 d. ikiteisminio tyrimo teisėjo sprendimas, kuriuo leidžiama sulaikyti D. Tabachnyk, kad jis galėtų būti atgabentas į teismą dalyvauti posėdyje, kuriame nagrinėjamas prašymas jam skirti suėmimą.

                                                15.

                                                Serhiy Hennadiyovych Arbuzov
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta S. Arbuzov teisė į gynybą ir teisė į veiksmingą teisminę apsaugą. Tai įrodo visų pirma 2017 m. balandžio 24 d. laiškas dėl rašytinio pranešimo apie įtarimus siuntimo, 2018 m. gruodžio 19 d., 2019 m. kovo 18 d. ir 2019 m. liepos 29 d. ikiteisminio tyrimo teisėjo sprendimai, kuriais patenkinamas gynybos prašymas, susijęs su Generalinės prokuratūros neveikimu, 2017 m. rugpjūčio 10 d. ikiteisminio tyrimo teisėjo sprendimas, kuriuo suteikiamas leidimas vykdyti specialų tyrimą in absentia, ir 2019 m. lapkričio 4 d. ir 2019 m. lapkričio 5 d. ikiteisminio tyrimo teisėjo sprendimai, kuriais atsisakyta patenkinti gynybos prašymą nustatyti ikiteisminio tyrimo užbaigimo terminą.

                                                17.

                                                Oleksandr Viktorovych Klymenko
                                                Baudžiamasis procesas dėl viešųjų lėšų ar turto pasisavinimo tebevyksta.
                                                Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta O. Klymenko teisė į gynybą ir teisė į veiksmingą teisminę apsaugą. Tai įrodo visų pirma 2017 m. kovo 1 d. ir 2018 m. spalio 5 d. ikiteisminio tyrimo teisėjo sprendimai, kuriais suteikiamas leidimas vykdyti specialų tyrimą in absentia, 2017 m. vasario 8 d. ir 2019 m. rugpjūčio 19 d. ikiteisminio tyrimo teisėjo sprendimai, kuriais patvirtinama prevencinė priemonė, t. y. suėmimas, ir vykstantis gynybos susipažinimo su baudžiamojo proceso medžiaga procesas.“


title: Socialinės apsaugos sistemų koordinavimo administracinė komisija Sprendimas Nr. E7 2019 m. birželio 27 d. dėl praktinės bendradarbiavimo ir keitimosi duomenimis tvarkos, kol valstybėse narėse bus visiškai įgyvendinta elektroninių socialinės apsaugos informacijos mainų (EESSI) sistema (Tekstas svarbus EEE ir EB bei Šveicarijos susitarimui) 2020/C 73/04

text:
6.3.2020

               LT

               Europos Sąjungos oficialusis leidinys

               C 73/5

      SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA
      SPRENDIMAS Nr. E7
      2019 m. birželio 27 d.
      dėl praktinės bendradarbiavimo ir keitimosi duomenimis tvarkos, kol valstybėse narėse bus visiškai įgyvendinta elektroninių socialinės apsaugos informacijos mainų (EESSI) sistema
      (Tekstas svarbus EEE ir EB bei Šveicarijos susitarimui)
      (2020/C 73/04)
      SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
      atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio a punktą, pagal kurį Administracinė komisija yra atsakinga už visų administravimo klausimų ar klausimų, susijusių su Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų aiškinimu, nagrinėjimą,
      atsižvelgdama į Reglamento (EB) Nr. 883/2004 72 straipsnio d punktą, pagal kurį Administracinė komisija kiek galėdama skatina naujų technologijų naudojimą,
      atsižvelgdama į Reglamento (EB) Nr. 883/2004 76 straipsnio 3 ir 4 dalis, pagal kurias įstaigos privalo bendradarbiauti ir tiesiogiai bendrauti tarpusavyje šių reglamentų taikymo tikslais,
      atsižvelgdama į Reglamento (EB) Nr. 987/2009 4 straipsnį, pagal kurį įstaigos arba susižinojimo tarnybos duomenis perduoda elektroninėmis priemonėmis ir Administracinė komisija nustato keitimosi dokumentais ir struktūrizuotais elektroniniais dokumentais išsamią tvarką,
      kadangi:

                  (1)

                  2014 m. kovo 13 d. Sprendimu E4 buvo pratęsti Reglamento (EB) Nr. 987/2009 95 straipsnio 1 dalyje nurodyti pereinamieji laikotarpiai: nuo dienos, kurią sukurta ir išbandyta centrinė EESSI sistema bus parengta, kad valstybės narės galėtų pradėti integraciją į centrinę sistemą, dvejiems metams nukeliamas valstybių narių keitimasis visais duomenimis elektroninėmis priemonėmis;

                  (2)

                  2017 m. kovo 16 d. Sprendimu E5 nustatoma pereinamojo laikotarpio, taikomo Reglamento (EB) Nr. 987/2009 4 straipsnyje nurodytam keitimuisi duomenimis elektroninėmis priemonėmis, praktinė tvarka;

                  (3)

                  2017 m. birželio 27–28 d. 351-ajame posėdyje Administracinė komisija patvirtino, kad centrinė EESSI sistema yra tinkama, kad būtų pradėti mainai EESSI priemonėmis, ir Sprendime E4 nurodytas dvejų metų laikotarpis prasidėjo 2017 m. liepos 3 d.;

                  (4)

                  2019 m. kovo 27–28 d. 358-ajame posėdyje Administracinė komisija susitarė, kad pagal Reglamento (EB) Nr. 987/2009 95 straipsnį ir 2014 m. kovo 13 d. Sprendimą E4 EESSI pereinamasis laikotarpis baigsis 2019 m. liepos 2 d.;

                  (5)

                  atsižvelgiant į tai, kad reikia užtikrinti ir apsaugoti piliečių teises pagal socialinės apsaugos koordinavimo taisykles;

                  (6)

                  atsižvelgiant į EESSI projekto sudėtingumą ir įgyvendinimo padėtį šio sprendimo priėmimo metu, į tai, kad reikia užtikrinti, jog sistema būtų tinkamai ir veiksmingai parengta, ir į bendrą Europos Komisijos ir valstybių narių įsipareigojimą toliau didinti EESSI projekto stabilumą ir saugumą;

                  (7)

                  atsižvelgiant į tai, kad reikalinga intensyvi nacionalinio lygmens valstybių narių veikla, į tai, kad vėluojama įgyvendinti EESSI projektą, ir į tai, kad 2019 m. liepos 3 d. ne visos įstaigos bus visiškai pasirengusios keistis visais pranešimais EESSI sistemoje, būtina, remiantis gero įstaigų bendradarbiavimo principu, nustatyti laikiną keitimosi duomenimis praktinę tvarką, kol visose valstybėse narėse EESSI sistema bus visiškai įgyvendinta ir integruota į centrinę sistemą;

                  (8)

                  atsižvelgiant į tai, kad EESSI centrinės sistemos gedimo atveju būtina turėti atsarginį sprendimą;

                  (9)

                  atsižvelgiant į tai, kad būtina, jog šis sprendimas būtų taikomas nuo 2019 m. liepos 3 d., kad būtų pasiekti jo tikslai užtikrinti įstaigų teisinį tikrumą ir apsaugoti asmenų, kuriems taikomi reglamentai, teises,

            NUSPRENDĖ:

                  1.

                  Nuo 2019 m. liepos 3 d. duomenys tarp įstaigų perduodami elektroninėmis priemonėmis per EESSI sistemą keičiantis struktūrizuotais elektroniniais dokumentais (SED) pagal atitinkamus informacijos apsikeitimo atvejus (IAA). Tai nedaro poveikio jokiems mainams, kuriuos gali reikėti atlikti naudojant popierines formas, pavyzdžiui pateikiant patvirtinamuosius įrodymus, kaip numatyta socialinės apsaugos koordinavimo reglamentuose..

                  2.

                  Nepaisant 1 dalies, siekiant užtikrinti veiklos tęstinumą ir apsaugoti asmenų, kuriems taikomi reglamentai, teises, valstybės narės, kurios nėra pasirengusios keistis informacija elektroninėmis priemonėmis pagal IAA, gali prireikus toliau keistis duomenimis pagal konkretų IAA naudodamos kitus dokumentus, net jei jie yra pasenusio formato, turinio arba struktūros, tol, kol valstybių narių, kurių statusas yra „pasirengusios EESSI“ tuo konkrečiu IAA, skaičius pasieks 80 % ribą.

                  3.

                  Jei naudojamas kitas nei SED formatas, kuriame nėra visos SED privalomos pateikti informacijos, valstybė narė, kuriai reikia šios informacijos, paprašo pasenusio formato dokumentą išdavusios valstybės narės, ją pateikti. Kilus abejonių dėl atitinkamo piliečio teisių, informaciją gaunanti įstaiga, vadovaudamasi geranoriško bendradarbiavimo principu, susisiekia su dokumentą išdavusia įstaiga.

                  4.

                  Ne vėliau kaip per šešis mėnesius po to, kai pasiekiama 2 dalyje numatyta riba, valstybės narės informacija su kitomis valstybėmis narėmis keičiasi tik naudodamos EESSI sistemą ir nebegali keistis duomenimis ne per EESSI sistemą. Valstybės narės, kurios nėra „pasirengusios EESSI“ tam tikrais IAA, imasi būtinų nacionalinio lygmens priemonių, kad per EESSI sistemą galėtų siųsti visus duomenis tais konkrečiais IAA į kitas valstybes nares ir juos iš jų gauti.

                  5.

                  Nepaisant 1 dalies, dvi ar daugiau valstybių narių gali susitarti, kad reikiama informacija, kai tvarkomas didelis pranešimų kiekis, pavyzdžiui, prašymai kompensuoti sveikatos priežiūros, įskaitant nelaimingų atsitikimų darbe ir profesinių ligų atvejus, išlaidas, ar nedarbo išmokas, toliau būtų galima keistis bet kokiu kitu nei EESSI formatu (pvz., Build projektais), kol abi informacija besikeičiančios valstybės narės bus pasirengusios ja keistis per EESSI sistemą.

                  6.

                  Valstybės narės, kurios nėra pasirengusios visapusiškai įvykdyti 1 dalyje nustatytų įpareigojimų, iki 2019 m. spalio mėn. Administracinei komisijai pateikia įsipareigojimus dėl nacionalinių įgyvendinimo planų ir pagrindinių įgyvendinimo etapų, kurių laikydamosi jos kuo greičiau taps „pasirengusios EESSI“ pagal visus IAA; po to jos kas ketvirtį Administracinei komisijai teikia padėties ataskaitą, kol tampa „pasirengusios EESSI“ pagal visus IAA.

                  7.

                  Statusas „pasirengusi EESSI“ konkrečiu IAA reiškia, kad atitinkama valstybė narė dėl šio IAA gali siųsti kitoms valstybėms narėms ir iš jų gauti visus su šiuo IAA susijusius siunčiamus pranešimus. Jeigu IAA nenumatyti valstybės narės teisės aktuose, „pasirengusi EESSI“ gali reikšti, kad pranešimai, susiję su šiuo IAA bus tik gaunami.

                  8.

                  Kai dvi valstybės narės bus „pasirengusios EESSI“ dėl kurio nors IAA, informacijos mainai tarp jų turės vykti per EESSI sistemą visais su tuo IAA susijusiais klausimais. Tai nedaro poveikio išimtinėms ir objektyviai pagrįstoms situacijoms, tokioms kaip veiklos tęstinumo užtikrinimas sistemos techninio gedimo atveju, arba bet kokiems dvišaliams susitarimams, kurie, pavyzdžiui, gali būti susiję su bendrais bandymais, tyrimais, mokymais ar kitomis panašiomis priežastimis.

                  9.

                  Jei IAA yra daugiašalis, t. y. toks IAA, kai informacija keičiasi daugiau kaip dvi valstybės narės, keistis informacija per EESSI sistemą pradedama tik tada, kai nustatoma, kad visos šiuose mainuose dalyvaujančios valstybės narės paskelbė, jog yra „pasirengusios EESSI“ dėl konkretaus IAA. Tai nedaro poveikio 4 dalyje nurodytiems valstybių narių įsipareigojimams. 7 dalyje nustatyti principai taip pat taikomi tais atvejais, kai IAA dalyvauja daugiau kaip dvi valstybės narės.

                  10.

                  Valstybės narės informuoja Administracinę komisiją likus ne mažiau kaip 30 dienų iki dienos, kurią jos taps „pasirengusios EESSI“ dėl konkretaus IAA..

                  11.

                  Informacija apie tai, dėl kurių IAA valstybė narė yra „pasirengusi EESSI“, turi būti reguliariai (bent kartą per mėnesį) teikiama nacionalinėms įstaigoms ir skelbiama EESSI institucijų duomenų saugykloje.

                  12.

                  Administracinė komisija per kas ketvirtį rengiamus posėdžius stebi valstybių narių pažangą, kol visos valstybės narės bus „pasirengusios EESSI“ visais IAA. Padėties ir veiksmų, kurių reikia imtis šioje srityje, peržiūra atliekama ne rečiau kaip kas šešis mėnesius, o išvados skelbiamos viešai.

                  13.

                  Informacijos, kuria pradėta keistis ne per EESSI sistemą iki 1 dalyje nustatytos datos arba pagal šio sprendimo 2 dalį, mainai gali būti baigti ne per EESSI sistemą. Dėl alternatyvios tvarkos valstybės narės gali susitarti tarpusavyje arba prireikus dėl jos galima susitarti Administracinėje komisijoje.

                  14.

                  Per šešis mėnesius nuo Sprendimo paskelbimo Administracinė komisija įvertina, kaip jis veikia ir ar reikalinga jį keisti.

                  15.

                  Šis sprendimas skelbiamas Europos Sąjungos oficialiajame leidinyje. Jis taikomas nuo 2019 m. liepos 3 d.

               Administracinės komisijos pirmininkė

            Adriana STOINEA

         (1)  OL L 166, 2004 4 30, p. 1.

         (2)  OL L 284, 2009 10 30, p. 1.


9.3.2020

               LT

               Europos Sąjungos oficialusis leidinys

               C 76/242

      P8_TA(2018)0234
      Atrankos į Europos prokuratūrą komisijos nario skyrimas
      2018 m. gegužės 31 d. Europos Parlamento sprendimas dėl Antonio Muros skyrimo į atrankos komisiją, sudaromą pagal 2017 m. spalio 12 d. Tarybos reglamento (ES) 2017/1939, kuriuo įgyvendinamas tvirtesnis bendradarbiavimas Europos prokuratūros įsteigimo srityje, 14 straipsnio 3 dalį (2018/2071(INS))
      (2020/C 76/38)

         Europos Parlamentas,

                  —

                  atsižvelgdamas į 2017 m. spalio 12 d. Tarybos reglamento (ES) 2017/1939 (1), kuriuo įgyvendinamas tvirtesnis bendradarbiavimas Europos prokuratūros įsteigimo srityje, 14 straipsnio 3 dalį,

                  —

                  atsižvelgdamas į Piliečių laisvių, teisingumo ir vidaus reikalų komiteto pasiūlymą (B8-0237/2018),

                  —

                  atsižvelgdamas į Darbo tvarkos taisykles,

                  A.

                  kadangi Antonio Mura atitinka Tarybos reglamento (ES) 2017/1939 14 straipsnio 3 dalyje nustatytas sąlygas;

                  1.

                  siūlo paskirti Antonio Murą į atrankos komisiją;

                  2.

                  paveda Pirmininkui perduoti šį sprendimą Tarybai ir Komisijai.

         (1)  OL L 283, 2017 10 31, p. 1.


title: Tarybos Sprendimas (ES) 2020/392 2020 m. kovo 5 d. dėl Europos Sąjungos ir Gambijos Respublikos tausios žvejybos partnerystės susitarimo ir Protokolo dėl to Partnerystės susitarimo įgyvendinimo sudarymo

text:
11.3.2020

                  LT

                  Europos Sąjungos oficialusis leidinys

                  L 75/1

         TARYBOS SPRENDIMAS (ES) 2020/392
         2020 m. kovo 5 d.
         dėl Europos Sąjungos ir Gambijos Respublikos tausios žvejybos partnerystės susitarimo ir Protokolo dėl to Partnerystės susitarimo įgyvendinimo sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         atsižvelgdama į Komisijos rekomendaciją ir Tarybos sprendimą, kuriuo suteikiami įgaliojimai pradėti derybas,
         kadangi:

                     (1)

                     pagal Tarybos sprendimą (ES) 2019/1332 (2) Europos Sąjungos ir Gambijos Respublikos tausios žvejybos partnerystės susitarimas (toliau – Partnerystės susitarimas) ir Protokolas dėl Partnerystės susitarimo įgyvendinimo (toliau – Protokolas) buvo pasirašyti 2019 m. liepos 31 d., su sąlyga, kad jie bus sudaryti vėliau;

                     (2)

                     Partnerystės susitarimu panaikinamas Europos ekonominės bendrijos ir Gambijos Respublikos Vyriausybės susitarimas dėl žvejybos Gambijos vandenyse (3), kuris įsigaliojo 1987 m. birželio 2 d.;

                     (3)

                     Partnerystės susitarimas ir Protokolas laikinai taikomi nuo jų pasirašymo dienos;

                     (4)

                     Partnerystės susitarimas ir Protokolas turėtų būti patvirtinti;

                     (5)

                     Partnerystės susitarimo 9 straipsniu įsteigtas jungtinis komitetas, atsakingas už to susitarimo įgyvendinimo stebėseną. Pagal tą straipsnį ir Protokolo 5, 6 ir 8 straipsnius jungtinis komitetas gali priimti Protokolo pakeitimus. Siekiant palengvinti tokių pakeitimų patvirtinimą, Komisijai turėtų būti suteikti įgaliojimai tam tikromis materialinėmis ir procedūrinėmis sąlygomis juos patvirtinti Sąjungos vardu taikant supaprastintą procedūrą;

                     (6)

                     Sąjungos poziciją dėl Protokolo pakeitimų turėtų nustatyti valstybių narių Vyriausybių Nuolatinių atstovų komitetas (COREPER). Siūlomiems pakeitimams bus pritarta, jei pagal Europos Sąjungos sutarties (ES sutartis) 16 straipsnio 4 dalį tam neprieštaraus valstybių narių sprendimą blokuojanti mažuma COREPER;

                     (7)

                     pozicija, kurios Sąjunga turi laikytis jungtiniame komitete kitais klausimais, turėtų būti nustatyta laikantis Sutarčių ir įprastos darbo tvarkos,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos Sąjungos ir Gambijos Respublikos tausios žvejybos partnerystės susitarimas ir Protokolas dėl Europos Sąjungos ir Gambijos Respublikos tausios žvejybos partnerystės susitarimo įgyvendinimo (4).

            2 straipsnis
            Laikantis šio sprendimo priede išdėstytos procedūros, Komisijai suteikiami įgaliojimai Sąjungos vardu tvirtinti pagal Partnerystės susitarimo 9 straipsnį įsteigto jungtinio komiteto priimamus Protokolo pakeitimus.

            3 straipsnis
            Tarybos pirmininkas Sąjungos vardu pateikia Partnerystės susitarimo 18 straipsnyje ir Protokolo 16 straipsnyje numatytus pranešimus.

            4 straipsnis
            Šis sprendimas įsigalioja kitą dieną po jo priėmimo.

            Priimta Briuselyje 2020 m. kovo 5 d.

                  Tarybos vardu

                  Pirmininkas

               T. ĆORIĆ

            (1)  2019 m. gruodžio 18 d. pritarimas (dar nepaskelbta Oficialiajame leidinyje).

            (2)  2019 m. birželio 25 d. Tarybos sprendimas (ES) 2019/1332 dėl Europos Sąjungos ir Gambijos Respublikos tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo (OL L 208, 2019 8 8, p. 1).

            (3)  OL L 146, 1987 6 6, p. 3.

            (4)  Partnerystės susitarimo ir Protokolo tekstai kartu su sprendimu dėl jų pasirašymo paskelbti OL L 208, 2019 8 8, p. 3.

            PRIEDAS
            Jungtinio komiteto priimamų Protokolo pakeitimų tvirtinimo procedūra
            Kai jungtinio komiteto prašoma priimti Protokolo pakeitimus pagal Protokolo 5, 6 ir 8 straipsnius, Komisijai suteikiami įgaliojimai Sąjungos vardu patvirtinti siūlomus pakeitimus tokiomis sąlygomis:

                        1.

                        Komisija užtikrina, kad patvirtinimas Sąjungos vardu:

                                    a)

                                    atitiktų bendros žuvininkystės politikos tikslus;

                                    b)

                                    būtų suderinamas su regioninių žvejybos valdymo organizacijų priimtomis atitinkamomis taisyklėmis ir juo būtų atsižvelgta į pakrantės valstybių bendrai vykdomą valdymą;

                                    c)

                                    būtų atliktas atsižvelgiant į Komisijai pateiktą naujausią statistinę, biologinę ir kitą susijusią informaciją.

                        2.

                        Prieš Sąjungos vardu patvirtindama siūlomus pakeitimus, Komisija juos pateikia Tarybai pakankamai iš anksto.

                        3.

                        Siūlomų pakeitimų atitiktį šio priedo 1 punkte nustatytiems kriterijams vertina COREPER.

                        4.

                        Komisija siūlomus pakeitimus patvirtina Sąjungos vardu, jeigu jiems neprieštarauja tiek valstybių narių, kiek sudaro Tarybos sprendimą blokuojančią mažumą pagal ES sutarties 16 straipsnio 4 dalį. Jei susidaro tokia sprendimą blokuojanti mažuma, Komisija Sąjungos vardu siūlomus pakeitimus atmeta.

                        5.

                        Jei vėlesniuose posėdžiuose su Gambija, įskaitant rengiamus vietoje, neįmanoma pasiekti susitarimo, kad Sąjungos pozicijoje būtų atsižvelgta į naujus elementus, klausimas vėl grąžinamas spręsti Tarybai pagal 2–4 punktuose nustatytą procedūrą.

                        6.

                        Komisijos prašoma tinkamu laiku imtis visų priemonių, būtinų tolesniems veiksmams, susijusiems su jungtinio komiteto sprendimu, atlikti, be kita ko, kai tikslinga, paskelbti atitinkamą sprendimą Europos Sąjungos oficialiajame leidinyje ir pateikti visus pasiūlymus, kurie būtini tam sprendimui įgyvendinti.

                        7.

                        Dėl kitų klausimų, kurie nėra susiję su Protokolo pakeitimais pagal jo 5, 6 arba 8 straipsnius, pozicija, kurios Sąjunga turi laikytis jungtiniame komitete, nustatoma laikantis Sutarčių ir įprastos tvarkos.